Diari Oficial de la Generalitat Valenciana


Sumari del DOGV 4900, del 10-12-2004 (2004/12223)

ORDRE de 8 de novembre de 2004, de la Conselleria d'Economia, Hisenda i Ocupació, per la qual es publica l'exclusió del municipi de Benimodo, respecte a la bonificació del cinquanta per cent sobre les quotes del Cànon de Sanejament per usos domèstics, prevista en la Llei de la Generalitat Valenciana 2/1992, de 26 de març, respecte als consums d'aigua efectuats durant el segon semestre de l'any 2004.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12150


Data del document
:   08-11-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Benimodo
    * sanejament
    * impost local
    * consum d'aigua
    * municipi

ORDRE de 8 de novembre de 2004, de la Conselleria d'Economia, Hisenda i Ocupació, per la qual es publica l'exclusió del municipi de Benimodo, respecte a la bonificació del cinquanta per cent sobre les quotes del Cànon de Sanejament per usos domèstics, prevista en la Llei de la Generalitat Valenciana 2/1992, de 26 de març, respecte als consums d'aigua efectuats durant el segon semestre de l'any 2004. [2004/X12098]
  
La Llei 2/1992 de 26 de març, de Sanejament de les Aigües Residuals de la Comunitat Valenciana, en la disposició transitòria segona establix una bonificació del 50 per cent sobre les quotes del Cànon de Sanejament per usos domèstics en aquells municipis que no compten amb sistemes de depuració en servici, en execució o amb projecte tècnic aprovat per la Generalitat.
  
Així mateix, l'esmentada disposició transitòria preveu la supressió automàtica d'esta bonificació des del moment en què els municipis compten amb un projecte de sistema de depuració aprovat tècnicament per la Generalitat.
  
D'altra banda, l'apartat 1 de l'article 12 del Reglament sobre el Règim Economicofinancer i Tributari del Cànon de Sanejament, aprovat pel Decret 266/1994, de 30 de desembre, del Govern Valencià, indica que s'entendrà que hi ha un projecte tècnic aprovat per la Generalitat Valenciana quan hi haja un plec de prescripcions tècniques o projecte d'obres aprovat per l'òrgan competent de la Generalitat Valenciana. El dit reglament disposa que mitjançant ordre de la Conselleria d'Economia, i Hisenda (hui Conselleria d'Economia, Hisenda i Ocupació), a proposta de la d'Obres Públiques, Urbanisme i Transports (actualment, Conselleria d'Infraestructures i Transport) es determinaran els municipis o les àrees als quals s'aplicarà, durant cada semestre natural, la bonificació esmentada, per raó de les circumstàncies que hi concorren el primer dia d'estos períodes.
  
D'acord amb això, l'Ordre de 16 de febrer de 2004 va establir que el municipi de Benimodo, durant el primer semestre de 2004, era l'únic beneficiari de la bonificació del 50 per 100 sobre les quotes del Cànon de Sanejament, i en l'article 3 disposa que les variacions que es produïsquen durant el primer semestre de 2004 en este municipi respecte a la situació existent l'1 de gener de 2004, comportaran la modificació la modificació oportuna del que disposa aquella norma, amb efectes des de l'1 de juliol de 2004.
  
En este sentit, cal tindre en compte, d'acord amb els antecedents que hi ha sobre aixó en la Divisió de Recursos Hidràulics, que durant el primer semestre de 2004 han començat les obres de sanejament integral del sistema l'Alcúdia'Benimodo (el 17 de juny d'enguany) el que ha de suposar la pèrdua del benefici tributari recollit per a este municipi en la mencionada Ordre de 16 de febrer de 2004.
  
En virtut d'això, vista la proposta realitzada per la Conselleria d'Infraestructures i Transport, i fent ús de l'autorització continguda en l'article 12 del Decret del Govern Valencià 266/1994, de 30 de desembre,
  
ORDENE
  
Article 1
  
Extingir el dret a la bonificació del 50 per100 en les quotes meritades en concepte de Cànon de Sanejament pels consums d'aigua per a ús domèstic realitzats en el municipi de Benimodo, amb efectes des de l'1 de juliol de 2004.
  
DISPOSICIÓ FINAL
  
Única. Entrada en vigor
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 8 de novembre de 2004
  
El conseller d'Economia, Hisenda i Ocupació,